《声声慢》
明代·张肯

雪晴山邬，月冷江皋，岁寒解后相逢。携手归来，轻盈一样春容。

行行□鸣环，暗香霏、缥缈东风。弄花手，与安排金屋，共贮芳。

雅淡暗通心素，笑桃根桃叶，冶艳妖红。试问韶华，樽前若个情浓。

想是乔家姊妹，可人处、清致皆同。春正好，淡眉山、愁减几重。

作者简介：苏州府吴县人，字继孟，一字寄梦。宋濂弟子。诗文清丽有法，尤长南词新声。卒年八十余。有《梦庵集》。